اختار المخرج الشريف الطريبق الممثلة نسرين الراضي، كبطلة للعمل ديالو الجديد لي غادي يتعرض في شهر رمضان الجاي، في التلفازة المغربية. العمل الجديد على حسب التبركَيكَة لي جابت “كَود” غادي يتصور في مدينة تطوان، ومشاركين الراضي في البطولة كل من فريد الركَراكَي، وسعيد آيت باجا. نسرين تدربات لأشهر على اللهجة الشمالية، والظاهر أن الطريبق ممكن يكون اختار يعوض الممثلة فرح الفاسي، لي اصلا بنت الشمال، بنسرين الراضي، باش يكسر نمط الأعمال ديالو. 
من بعد ما تدربات على اللهجة.. نسرين الراضي غاتمثل فمسلسل تطواني بلاصة فرح الفاسي